Berading ná rassistiese uitspraak‘n Skermskoot van die Facebook-inskrywing. Maroela Media het in Oktober berig die Oudtshoorn-munisipaliteit ondersoek een van sy beamptes, Vuyisa Forplay, wat onder die naam Vuyisa Bhefile Ka Hlazo uitlatings op Facebook gemaak het. Forplay het onder meer gesê hy kan nie wag om te sien hoe witmense die landsgrense met hul besittings oorsteek nie. Ntobeko Mangqwengqwe, woordvoerder van die munisipaliteit, het Dinsdag gesê Forplay het intussen ŉ geskrewe waarskuwing ontvang en is gemaan dat ŉ soortgelyke voorval tot “streng dissiplinêre stappe soos afdanking” sal lei. “Mnr. Forplay het berou getoon en om verskoning gevra vir sy optrede. [Hy] is aangesê om diversiteitsbestuur-berading te ontvang en voortaan aan die munisipaliteit se gedragskode te voldoen,” het Mangqwengqwe gesê. In ŉ soortgelyke voorval het die Gautengse departement van sport, kuns, kultuur en ontspanning vroeër in Januarie ŉ werknemer geskors na aanleiding van ŉ inskrywing op sosiale media waarin gesê word dat witmense “verdien om soos die Jode opgekap en doodgemaak te word”.